stanford-oval/wikipedia huggingface dataset:
הסי לוינסונס טאפט
חייה הבוגרים

בשנת 1938 נעצר יעקב לוינסונס לזמן קצר על ידי האס אס. באותה שנה המשפחה היגרה לצרפת והתיישבה בפריז, ולאחר מכן עברה לקובה ומשם לארצות הברית בשנת 1949.
הסי לוינסונס למדה כימיה בבית הספר התיכון ג'וליה ריצמן בניו יורק, ולמדה כימיה במכללת ברנרד וסיימה את לימודיה בשנת 1955. כסטודנטית לתואר שני בכימיה באוניברסיטת קולומביה היא פגשה את בעלה, מורה למתמטיקה בשם ארל טאפט. היא ובעלה הצטרפו לפקולטה באוניברסיטת ראטגרס, אך היא עזבה את האקדמיה כדי להקים משפחה, ובהמשך עבדה בשירות הבחינות החינוכיות. לאחר 30 שנה בשירות, היא חזרה לניו יורק כפרופסור לכימיה באוניברסיטת סנט ג'ון בשנת 2000. מחקריה בתקופה מאוחרת יותר של החיים התמקדו בקיימות המים. היא פרשה לגמלאות בשנת 2016.
ראו גם

ורנר גולדברג - חייל ממוצא יהודי חלקי ששימש גם הוא את התעמולה הנאצית
הערות שוליים

↑  "Oral history interview with Hessy Levinsons Taft". United States Holocaust Memorial Museum. 15 בפברואר 1990. אורכב מ-המקור ב-31 באוגוסט 2015. נבדק ב-31 באוגוסט 2015. {{cite web}}:  (עזרה)
↑  McCoy, Terrence (7 ביולי 2014). "The 'perfect Aryan' child used in Nazi propaganda was actually Jewish". The Washington Post. נבדק ב-31 באוגוסט 2015. {{cite web}}:  (עזרה)
1 2    Justin Huggler, ‏Nazi 'perfect Aryan' poster child was Jewish, The Telegraph, 1 July 2014
1 2  Sidon, Adi (1 ביולי 2014). "Ich war Hitlers Propaganda-Baby". Bild (בגרמנית). נבדק ב-31 באוגוסט 2015. {{cite web}}:  (עזרה)
↑  "Alumnae Biographical Files" (PDF). Barnard College Archives. נבדק ב-2019-07-16.
↑  Author biography from Alexandratos, Spiro D.; Barak, Naty; Bauer, Diana; Davidson, F. Todd; Gibney, Brian R.; Hubbard, Susan S.; Taft, Hessy L.; Westerhof, Paul (בינואר 2019). "Sustaining Water Resources: Environmental and Economic Impact". ACS Sustainable Chemistry & Engineering. American Chemical Society. 7 (3): 2879–2888. doi:10.1021/acssuschemeng.8b05859. {{cite journal}}:  (עזרה)
היאם קבלאן

| --- | --- |
אין תמונה חופשית
 לידה:  1956 (בת 68 בערך) עוספיה, ישראל
 מדינה:  ישראל 
 עיסוק:  משוררת וסופרת
 מקום לימודים:  אוניברסיטת חיפה 
 שפות היצירה:  ערבית, עברית
 תחום כתיבה:  שירה
 
היאם מוסטפא-קבלאן (נולדה ב-1956) היא משוררת וסופרת דרוזית ערבייה-ישראלית; מורה בגמלאות.
קורות חיים

נולדה בעוספיה, שם למדה בבית הספר היסודי. את לימודיה בתיכון עשתה בנצרת, שם למדה בבית הספר לאחיות הפרנציסקניות. היא בוגרת אוניברסיטת חיפה בחוג להיסטוריה כללית, בוגרת המכללה הערבית לחינוך בשפה וספרות ערבית, וחינוך רגיל וחינוך מיוחד. גרה בדלית אל כרמל, שם עבדה כמורה לערבית.
חברה באגודת הסופרים הערבים. חברה באיגוד הסופרים הערבים והיהודים ובעמותה לקידום האישה הערבייה בישראל. כותבת בעיתונות ברחבי העולם הערבי. כתבה טור קבוע, "Ala ajnihat al-rish" ("על כנפי נוצה"), בא-סנארה.
הוציאה לאור שבעה ספרי שירה והשתתפה בפסטיבלים רבים לשירה בישראל ומחוצה לה. שיריה תורגמו לאנגלית ולעברית.
בנוסף, היא ציירת אשר הציגה בשנת 2015 תערוכת יחיד בבית האומנים בתל אביב. כאמנית, קבלאן נוהגת להתמקד בדמותה של האישה, וכאישה דרוזית היא מנסה להעביר תחושותיה של אישה שחיה בחברה שמרנית סגורה. חברה שמקדשת את האישה ומנסה לגונן ולהגן עליה בזה שהיא מבודדת אותה מכל מה שמתרחש בעולם סביבה.
פרסים

1982 - פרס שני לסופרים ערבים מטעם ראש הממשלה
2005 - פרס השירה מטעם משרד המדע התרבות אמנות והספורט
הערות שוליים

↑  ארבעה תרגומי שירת נשים ערבית, באתר nrg‏, 1 ביולי 2009
↑  ג'ניפר בלוך, בדרך שלהן.. היאם מוסטפא בבית האמנים בתל אביב, באתר "כאן" מציאות ישראלית באמנות, ‏2015
| --- | --- |
בקרת זהויות :  NLI: 987007306882005171  ISNI: 0000 0000 7696 1896  LCCN: no98110516  VIAF: 96999686   WorldCat (עם VIAF): 96999686
היהלום הגדול

כוכבי היהלום הגדול
היהלום הגדול הוא אַסטֶריזם של ארבעה כוכבים בהירים בשמי הלילה המרכיבים מעוין דמיוני. הכוכבים המופיעים באסטריזם הם ארקטורוס, ספיקה, דנבולה וקור קרולי. כוכבים אלו מצויים בארבע קבוצות כוכבים שונות - שומר הדובים, בתולה, אריה וכלבי ציד, בהתאמה. כוכבי היהלום הגדול, להוציא את קור קרולי, מרכיבים אסטריזם נוסף בשם משולש האביב. לעיתים קרובות מוחלף במשולש האביב הכוכב דנבולה בכוכב רגולוס, הנמצא אף הוא בקבוצת הכוכבים אריה.
כוכבי היהלום הגדול

| שם | קבוצת כוכבים | בהירות נראית | הארה (× שמש) | סוג ספקטרלי | מרחק (שנות אור) |
| --- | --- | --- | --- | --- | --- |
| ארקטורוס | שומר הדובים | 0.04- | 176 | K1.5 | 36.7 |
| ספיקה | בתולה | 1.04 | 12,100 | B1 | 260 |
| דנבולה | אריה | 2.14 | 12 | A3 | 36.2 |
| קור קרולי | כלבי ציד | 2.76 | 75 | A0 | 115 |
ראו גם

משושה החורף
משולש הקיץ
ערך זה הוא קצרמרבנושא מדעי החלל. אתם מוזמנים לתרום לוויקיפדיה ו.
החבורה הכיפלית של חוג

במתמטיקה, החבורה הכיפלית של שדה או באופן כללי יותר של  חוג היא החבורה המורכבת מכל האיברים ההפיכים. פעולת החבורה היא מכפלה בחוג. העובדה שזו אכן חבורה היא חלק מהאקסיומות של חוג.
עבור שדה, החבורה מכילה את כל האיברים השונים מאפס, והיא חבורה חילופית.
עבור שדה סופי, החבורה היא ציקלית.
הגדרות וסימונים

עבור שדה  K. מסמנים את החבורה הכפלית ב  K^{\times }.
בנוסף, מסמנים ב  \mathbb {G} _{m} את הפונקטור מחוגים חילופיים (עם יחידה) לחבורות אבליות המעביר כל חוג לחבורה הכפלית שלו. ניתן לראות בפונקטור זה סכרמת חבורה. אם קובעים שדה בסיס ומצמצמים את הפונקטור לחוגים מעל שדה זה אז ניתן לראות בו גם חבורה אלגברית.
החבורה הכפלית כחבורה אלגברית

ניתן להגדיר את  \mathbb {G} _{m} כחבורה אלגברית באופן אלמנטרי יותר בתור אוסף הפתרונות של המשוואה  xy=1 כאשר המכפלה מוגדרת על ידי  (x,y)\cdot (x',y')=(xx',yy').
זוהי חבורה אלגברית רדוקטיבית וחילופית. היא אחת מאבני הבניין של חבורות אלגבריות, למרות שאיננה חבורה פשוטה. מעל שדה סגור אלגברית, כל חבורה רדוקטיבית איזוגנית למכפלה של חבורות פשוטות ומספר עותקים של החבורה הכפלית.
חבורה שהיא צורה של חזקה של החבורה הכפלית נקראת טורוס.
דוגמאות

החבורה הכיפלית של החוג הסופי  \mathbb {Z}  היא חבורה מסדר 2 (מכילה רק את האיברים  1 ו-  -1)
החבורה הכיפלית של החוג הסופי  \mathbb {Z} /n\mathbb {Z}  נקראת חבורת אוילר
החבורה הכיפלית של שדה סופי היא תמיד ציקלית
החבורה הכיפלית של  \mathbb {R}  איננה קשירה. היא איזומורפית כחבורת לי למכפלה  \mathbb {R} \times S_{2}. בבטוי האחרון  \mathbb {R}  מתייחס לחבורה החיבורית של השדה  \mathbb {R} . לאומת זאת, כחבורות אלגבריות (מעל השדה  \mathbb {R}  כמו גם מעל כל חוג אחר) החבורה הכיפלית והחבורה החיבורית שונות מאוד זו מזו ואין אפילו מורפיזם לא טריוויאלי ביניהן. כמו כן  \mathbb {R} ^{\times } ו-  \mathbb {R} \times S_{2} איזומורפיות כיריעות נאש אך לא כחבורות נאש.
החבורה הכיפלית של  \mathbb {C}  קשירה אך איננה פשוטת קשר. הכיסוי האונברסלי שלה כחבורת לי (וגם כמרחב טופולוגי) איזומורפי לחבורה החיבורית של  \mathbb {C} . באופן מפורש יותר מתקיים  \mathbb {C} /\mathbb {Z} \cong \mathbb {C} ^{\times }. * עבור שדה המספרים ה-p-אדיים  F=\mathbb {Q} _{p} או באופן כללי יותר של שדה מקומי לא ארכימדי  F מתקיים:  F^{\times }\cong Z\times {\mathcal {O}}^{\times }\cong Z\times k^{\times }\times {\mathcal {P}}\cong Z\times k^{\times }\times {\mathcal {O}} כאשר  {\mathcal {O}} הוא חוג השלמים של השדה,  {\mathcal {P}} הוא האידיאל המקסימלי של חוג זה ו- k={\mathcal {O}}/{\mathcal {P}}. הוא שדה השארית של  F. תורת שדה המחלקה המקומית קושרת בין החבורה  F^{\times } לבין ההרחבות האבליות של השדה  F.
משפט הקיום והיחידות של הפרוק לגורמים ראשוניים גורר ש:  \mathbb {Q} ^{\times }\cong \{1,-1\}\times \bigoplus _{\Pi }\mathbb {Z} . כאשר  \Pi  היא קבוצת המספרים הראשוניים.
החבורה הכיפלית של חוג האידיאלים  \mathbb {A} _{K} של שדה גלובלי  K נקראת חבורת האידיאלים ומסומנת ב- \mathbb {I} _{K}. תורת שדה המחלקה הגלובלית קושרת בין החבורה  \mathbb {I} /K^{\times } לבין ההרחבות האבליות של השדה  K.
ראו גם

חבורת אוילר
לקריאה נוספת

Chevalley, Claude (1958), Classification des groupes de Lie algébriques, Paris: Secrétariat Mathématique
Humphreys, James E. (1972), Linear Algebraic Groups, Graduate Texts in Mathematics, vol. 21, Springer-Verlag, Berlin, New York, ISBN 978-0-387-90108-4
Milne, J. S., Affine Group Schemes; Lie Algebras; Lie Groups; Reductive Groups; Arithmetic Subgroups
Springer, Tonny A. (1998), Linear algebraic groups, Progress in Mathematics, vol. 9 (2nd ed.), Boston, MA: Birkhäuser Boston, ISBN 978-0-8176-4021-7
Waterhouse, William C. (1979), Introduction to affine group schemes, Graduate Texts in Mathematics, vol. 66, Berlin, New York: Springer-Verlag, ISBN 978-0-387-90421-4
הערות שוליים

↑  כאן אנו מתייחסים למוסכמה המרחיבה, לפיה אין דרישה שהחבורה תהיה קשירה. עם זאת אנו דורשים שהחבורה תהיה קומוטטיבית, דרישה זו נובעת מהפרויקיטיביות/שלמות עבור חבורות קשירות, אך לא במקרה הכללי.
1 2 3  כאן אנו מתייחסים למוסכמה המרחיבה, לפיה אין דרישה שהחבורה תהיה קשירה.
↑  למושג "חבורה קלאסית" יש מספר משמעויות מקובלות. כל המשפחות שמופעות בדיאגרמה כאן תחת "חבורה קלאסית" נחשבות לכאלה על פי כל המשמעוית המוקובלות
↑  כאן אנו מתייחסים למוסכמה המרחיבה, לפיה אין דרישה שהחבורה תהיה קשירה. עם זאת, מעל שדה ממציין 0, חבורה אוניפוטנטית היא תמיד קשירה (ופשוטת קשר), גם אם לא דרשים זאת בהגדרה.
↑  לעיתים מושג זה נקרא "חבורה פשוטה".
↑  כאן אנו משתמשים במוסכמה המצמצמת, שדורשת מחבורה פשוטה להיות חסרת מרכז. המושג ללא דרישה זו נקרא כאן "חבורה כמעט פשוטה".
הקורפוס ה-72 (ורמאכט)

|  פרטים |
| --- | --- |
 מדינה:  גרמניה הנאצית גרמניה הנאצית
 שיוך:  ורמאכט ורמאכט
 סוג:  קורפוס
 אירועים ותאריכים
 תקופת הפעילות:  13 בפברואר 1944 – 8 במאי 1945 (שנה)
 מלחמות:  מלחמת העולם השנייה
 פיקוד
 מפקדים
 
הקורפוס ה-72 (בגרמנית: LXXII. Armeekorps) היה קורפוס של הוורמאכט שלחם במלחמת העולם השנייה.
היסטוריה

הקורפוס הוקם ב-13 בפברואר 1944, וכמפקדו מונה זיגיסמונד פון פרסטר. הקורפוס לחם בקרבות השונים ברומניה, ובכלל זה במבצע יאשי-קישינב. לאחר מכן לחם הקורפוס בקרבות השונים בהונגריה ובאוסטריה, וב-8 במאי 1945 נכנע לכוחות בעלות הברית.
מפקדים

זיגיסמונד פון פרסטר (13 בפברואר 1944 - ספטמבר 1944)
גאורג צוואדה (ספטמבר 1944)
אוגוסט שמידט (ספטמבר 1944 - 22 בינואר 1945)
אנטון גרסר (22 בינואר 1945 - אפריל 1945)
ורנר שמידט-האמר (אפריל 1945 - 8 במאי 1945)
היטל פיתוח

בישראל, היטל פיתוח הוא מס מוניציפלי, המהווה תשלום חובה שנדרש מבעל מקרקעין או מחוכר לדורות, על ידי רשות מקומית או תאגיד מים וביוב, בזמן הנחת תשתית מוניציפלית או בטרם מתן היתר בנייה. היטלי הפיתוח נועדו לממן הנחת תשתיות מוניציפליות, ובכללן כבישים ומדרכות, תעלות תיעול וניקוז מי גשמים, צנרת הולכת מים, צנרת הולכת ביוב, ושטחים ציבוריים פתוחים.
הבסיס החוקי

עיריות הוסמכו בפקודת העיריות להקים תשתיות (כגון כבישים, מדרכות, ניקוז וכיוצא באלה), וכן לקבוע חוקי עזר שיחייבו את בעלי הנכסים לממן את הקמתן של תשתיות אלה. המימון יעשה בתשלום אגרות, היטלים או דמי השתתפות. סמכות דומה ניתנה למועצות מקומיות. מכוח סמכות זו התקינו הרשויות המקומיות חוקי עזר שונים כגון: חוק עזר לסלילת רחובות ומדרכות, חוק עזר לניקוז (או לתיעול). בחוק העזר מוגדרות התשתיות אותן צריכה העירייה להקים, אופן המימון של התשתית (היטל או דמי השתתפות), הגדרת החייבים בתשלום, הגדרת האירועים המחייבים תשלום ("אירועי מס") הגדרת התעריפים ושיטת הצמדתם. כתוצאה מכך, כל רשות מקומית קובעת חוקי עזר משלה ובהם תעריפים משלה.
סוגי היטלי הפיתוח

קיימים חמישה סוגים עיקריים של היטלי פיתוח, כאשר כל אחד מהם נקבע בחוק עזר נפרד:
היטל סלילה נועד לממן סלילה של כבישים ומדרכות.
היטל תיעול נועד לממן הנחה של תעלות ניקוז מי גשמים.
היטל ביוב נועד לממן הנחה של תשתית לניקוז ביוב.
היטל צנרת מים נועד לממן הנחה של צינורות הולכת מי שתייה.
היטל שטחים ציבוריים פתוחים נועד לממן פתוח שטחים ציבוריים פתוחים כגון גנים ציבוריים.
אירועים המקימים חובת תשלום היטל פיתוח

קיימים שני מקרים עיקריים בהם נדרש בעל מקרקעין, הנישום, לשלם היטל פיתוח.
המקרה הראשון מתרחש כאשר מונחת לראשונה תשתית עירונית בסמוך לחלקה שבבעלות הנישום. החיוב המוטל על הבעלים עשוי לכלול חיוב בגין שטח הקרקע בלבד, במקרים בהם לא קיים מבנה, והוא עשוי לכלול חיוב הן על רכיב הקרקע, והן על רכיב השטח הבנוי.
המקרה השני בו יוטל היטל פיתוח על בעל נכס הוא עם הגשת בקשה למתן היתר בנייה. אם קיימות כבר תשתיות מוניציפלית הגובלת בחלקה אשר בעדה שולמו כבר היטל או דמי השתתפות, יחוב בעל הנכס בתשלום היטל עבור רכיב השטח הבנוי בלבד (או תוספת השטח הבנוי), בעוד שההיטלים בגין רכיב הקרקע שולמו בדרך כלל קודם לכן, בעת הנחת התשתית.
תעריפים ודרכי חישוב

התשלום המוטל על כל בעל נכס מורכב דרך כלל משני רכיבים, האחד בעד שטח הקרקע של הנכס והשני בעד השטח הבנוי. סכום החיוב בעד הקרקע מחושב לפי שטח הקרקע מוכפל בתעריף לכל מ"ר קרקע. סכום החיוב בעד השטח הבנוי מחושב לפי השטח הבנוי מוכפל בתעריף לשטח הבנוי. במספר רשויות מחייבים נכסים מסוימים שאינם מיועדים למגורים, לפי נפח הבניין (במקום לפי שטח הבניין). התעריפים קבועים בחוקי העזר.
קביעת התעריף נעשית על ידי כל רשות מקומית בנפרד. כדי לקבוע מהו התעריף עבור כל מ"ר, עורכת הרשות המקומית תחשיב, הלוקח בחשבון את הבניה הקיימת ואת הבנייה העתידית הצפויה ברשות, ואת העלות הכוללת של הנחת התשתיות, ומחלצת את התעריף על ידי חלוקה של כלל העלויות, בכלל השטחים.
במהלך השנים התפתח נוהל רווח על פיו יזמים של פרויקטים גדולים היו מקבלים על עצמם ביצוע של עבודות הפיתוח תמורת פטור חלקי או מלא מהיטלי הפיתוח. הסכמים אלו הטיבו עם הרשויות המקומיות מכיוון שחוקי העזר שקובעים את היטל הפיתוח הם במקרים רבים מיושנים ואינם מכסים את עלויות הפיתוח. ביוני 2011 קבע בית המשפט העליון שהסכמים אלו בלתי חוקיים מכיוון שאין לרשות מקומית סמכות לתת פטור ממיסים והיטלים ומכיוון שאין לרשות סמכות להעביר את עבודות הפיתוח ליזם שלא על פי חוק מכרזים הקובע חובת מכרז או הליך של פטור ממכרז.
תאגידי מים וביוב

בעקבות חקיקה שנכנסה לתוקף בהדרגה במהלך העשור הראשון של המאה ה-21, הוקמו ברחבי הארץ מספר תאגידים פרטיים, במטרה להפריט חלק מהשירותים הניתנים לתושבי הרשויות. עיקר תפקידם של תאגידים אלו הוא הקמה ותחזוקה של תשתיות המים והביוב בתחומן של הרשויות המקומיות. עם העברת הפעילות לתאגידים אלו, עברה גם פעילות גביית היטלי המים והביוב לידיהם. בשנת 2015 הופסקה גביית היטלי המים והביוב, ובמקומם הוסמכו תאגידי המים והביוב לגבות "דמי הקמה". כיום, ברוב המוחלט של הרשויות המקומיות בארץ, נחלקים היטלי הפיתוח בין הרשות המקומית (אשר ממשיכה וגובה היטלי סלילה, תיעול ושצ"פ) ובין תאגידי המים והביוב הפרטיים (אשר גובים "דמי הקמה" בעד מערכות המים והביב).
הערות שוליים

↑  עוה"ד מלכה אנגלסמן ורועי רמר, ‏לרשויות אסור לגבות היטלי פיתוח אם לא מימנו בעצמן את התשתיות, באתר גלובס, 16 בספטמבר 2021
↑  עופר פטרסבורג‏, המהלך שלא צלח: ביהמ"ש המחוזי דחה ניסיון של עיריית אשדוד לגבות היטלי פיתוח כפול - וואלה נדל"ן, באתר וואלה, 3 באפריל 2023
↑  ע"א 7368/06 דירות יוקרה בע"מ נ' ראש עיריית יבנה,מר צבי גוב-ארי, ניתן ב־27 ביוני 2011, סעיף 28
↑  ע"א 7368/06 דירות יוקרה בע"מ נ' ראש עיריית יבנה,מר צבי גוב-ארי, ניתן ב־27 ביוני 2011
הקורפוס ה-71 (ורמאכט)

|  פרטים |
| --- | --- |
 מדינה:  גרמניה הנאצית גרמניה הנאצית
 שיוך:  ורמאכט ורמאכט
 סוג:  קורפוס
 בסיס האם:  Rundhaug 
 אירועים ותאריכים
 תקופת הפעילות:  26 בינואר 1943 – 8 במאי 1945 (שנתיים)
 מלחמות:  מלחמת העולם השנייה
 פיקוד
 מפקד נוכחי:  וילי מוזר 
 מפקדים
 
הקורפוס ה-71 (בגרמנית: LXXI. Armeekorps) היה קורפוס של הוורמאכט שלחם במלחמת העולם השנייה.
היסטוריה

הקורפוס הוקם ב-26 בינואר 1943 בנורווגיה על בסיס הפיקוד המיוחד הגבוה ה-71 (Höheres Kommando z.b.V. LXXI), וכמפקדו מונה וילי מוזר. הקורפוס לחם בקרבות השונים בצפון נורווגיה כחלק מארמיית נורווגיה, ולאחר מכן כחלק מהארמייה ההררית ה-20, וב-8 במאי 1945 נכנע לכוחות בעלות הברית.
מפקדים

וילי מוזר (26 בינואר 1943 - 15 בדצמבר 1944)
אנטון ריכרד פון מאוכנהיים גנאנט בכטולסהיים (15 בדצמבר 1944 - 8 במאי 1945)
המנון אירלנד

| --- | --- |

 מדינה:  אירלנד אירלנד
 שפה:  אירית (במקור נכתב באנגלית)
 מילים:  פיאדר קירני (תרגום לאירית – ליאם או רין)
 לחן:  פטריק היני / פיאדר קירני
 תאריך מעמד רשמי:  1926
 ‏האזנהקובץ:United States Navy Band - Amhrán na bhFiann.ogg‏Ⓘ‏
 
שיר החיילים (באירית: Amhrán na bhFiann) הוא ההמנון הלאומי של אירלנד. השיר מושר כהמנון באירית וגרסה זו מתורגמת מגרסה קדומה יותר בשפה האנגלית. את השיר הלחינו פיאדר קירני ופטריק היני. קירני היה גם זה שכתב את מילות השיר באנגלית. ליאם או רין תרגם את השיר, מאוחר יותר, כאמור, לגאלית אירית.
ההמנון הלאומי של אירלנד מורכב משני בתים בלבד מתוך השיר המקורי המורכב ממספר בתים. "ההצדעה לנשיא", שאותה מנגנים (ללא מילים) באירועים רשמיים בהשתתפות נשיא או נשיאת אירלנד, מורכבת מארבע התיבות המוזיקליות הראשונות של השיר ולאחריהן חמש האחרונות (מתוך ההמנון).
אימוץ ההמנון

השיר נכתב בשנת 1907 עם מילותיו של פיאדר קירני. הוא הלחין את השיר יחד עם פאטריק היני. את מילות השיר פרסם לראשונה בולמר הובסון בשנת 1912. התרגום לשפה האירית היה פרי עטו של ליאם או. רין, שניסח גם את הטיוטות בשפה האירית לחוקת מדינת אירלנד החופשית ב-1922 ולחוקה האירית ב-1937. המילים באירית התפרסמו לראשונה במגזין "טוגלאך" (של צבא ההגנה האירי) ב-3 בנובמבר 1923.
שיר החיילים היה פופולרי בקרב רפובליקנים איריים, והמורדים משירות הדואר האירי במרידת חג הפסחא שהתרחשה בשנת 1916 נהגו לשיר אותו גם כן. מאוחר יותר הוא היה פופולרי בקרב האסירים במחנות המעצר הבריטיים. השיר אומץ לבסוף כהמנון לאומי בחודש יולי שנת 1926.
אלוהים, נצור את המלך היה ההמנון הרשמי של הממלכה המאוחדת, ובכללה אירלנד, עד להקמת מדינת אירלנד החופשית בשנת 1922. חלק מהאירים המשיכו להשתמש בהמנון הישן, דבר שהטריד את הנהגת אירלנד החופשית וגרם למבוכה ואי נוחות. במקרה מסוים סירב המושל הכללי ג'יימס מק'ניל להשתתף באספה ציבורית בטריניטי קולג' כשגילה שהמכללה מתכננת להשמיע את ההמנון הישן במהלך ביקורו. גם אחרי אימוץ ההמנון החדש, מיעוט של אירים המשיך לשיר את ההמנון של הממלכה המאוחדת.
בשנת 1934 רכשה הממשלה האירית את זכויות היוצרים על השיר במחיר של 1,200 פאונד.
מילות השיר > ההמנון

ההמנון המושר הוא למעשה הפזמון של השיר המלא.
| תרגום לעברית | אירית |
| --- | --- |
חיילים אנחנו  שאת חייהם חייבים לאירלנד  חלק הגיעו  מהארץ שמעבר לים  נשבעו להיות חופשיים  לא עוד הארץ העתיקה היא ההורה  והעריץ יחוס על העבד  הלילה אנו מאיישים את פער הסכנה  למען ארין מגיעים החיים או המוות  בקרב שאגות התותחים והרובים הרועמות  את שיר החיילים נשיר: Sinne Fianna Fáil  Atá fé gheall ag Éirinn  Buíon dár slua  Thar toinn do ráinig chugainn  Fé mhóid bheith saor  Seantír ár sinsear feasta  Ní fhágfar fén tíorán ná fén tráill  Anocht a théam sa bhearna bhaoil  Le gean ar Ghaeil, chun báis nó saoil  Le gunnascréach, fé lámhach na bpiléar  Seo libh canaídh Amhrán na bhFiann
ראו גם

קריאתה של אירלנד
דגל אירלנד
סמל אירלנד
הערות שוליים

↑  שם נוסף לאירלנד
↑  תרגום מילולי: אנו לוחמי פאל (אירלנד)
| --- | --- |
בקרת זהויות :  MusicBrainz work: 85e2f9dd-fae1-37b7-83e5-66ae30a2ce37
הקורפוס ה-78 (ורמאכט)

|  פרטים |
| --- | --- |
 מדינה:  גרמניה הנאצית גרמניה הנאצית
 שיוך:  ורמאכט ורמאכט
 סוג:  קורפוס
 אירועים ותאריכים
 תקופת הפעילות:  6 במרץ 1944 – 25 במאי 1944 (81 ימים)
 מלחמות:  מלחמת העולם השנייה
 פיקוד
 מפקדים
 
הקורפוס ה-78 (בגרמנית: LXXVIII. Armeekorps) היה קורפוס של הוורמאכט שלחם במלחמת העולם השנייה.
היסטוריה

הקורפוס הוקם ב-6 במרץ 1944, וכמפקדו מונה אוסווין גרוליג. הקורפוס לחם ברומניה כחלק מהארמייה הרומנית הרביעית, וב-25 במאי 1944 הפך לקורפוס הפרשים ה-1.
מפקדים

אוסווין גרוליג (6 במרץ 1944 - 25 במאי 1944)
המבצר האחרון

| --- | --- |

כרזת הסרט בארצות הברית
 בימוי:  רוד לוריא
 הופק בידי:  רוברט לורנס
 תסריט:  גראהם יוסט דייוויד סקראפה
 עריכה:  מייקל ג'בלאו קווין סטיט
 שחקנים ראשיים:  רוברט רדפורד דלרוי לינדו ג'יימס גנדולפיני רובין רייט מארק רופאלו
 מוזיקה:  טום וייטס ג'רי גולדסמית'
 צילום:  שלי ג'ונסון
 מדינה:  ארצות הברית ארצות הברית
 חברת הפקה:  דרימוורקס 
 חברה מפיצה:  דרימוורקס
 שיטת הפצה:  וידאו על פי דרישה 
 הקרנת בכורה:  ארצות הברית 19 באוקטובר 2001
 משך הקרנה:  132 דקות
 שפת הסרט:  אנגלית
 סוגה:  סרט מתח, סרט פעולה, סרט דרמה, סרט כלא 
 תקציב:  72 מיליון דולר
 הכנסות:  27.6 מיליון דולר
 הכנסות באתר מוג'ו:   lastcastle
 www.thelastcastle.com
 דף הסרט ב־IMDb
 
המבצר האחרון (באנגלית: The Last Castle) הוא סרט דרמה ופעולה אמריקאי משנת 2001 בבימויו של רוד לוריא, ובכיכובם של רוברט רדפורד, דלרוי לינדו, ג'יימס גנדולפיני ומארק רופאלו.
הסרט עלה לאקרנים בארצות הברית ב-19 באוקטובר 2001. הוא קיבל ביקורות מעורבות ממבקרי קולנוע והפך לכישלון בבתי הקולנוע כאשר הגיע להכנסה כוללת של 27 מיליון דולר ביחס לתקציב של 72 מיליון דולר.
עלילת הסרט

הסרט נפתח עם הגעתו של גנרל יוג'ין אירווין (רדפורד) מצבא ארצות הברית, קצין צנחנים וריינג'רס מעוטר שלחם במלחמת וייטנאם, לכלא צבאי שמור היטב בו הוא אמור לרצות את תקופת מאסרו. גנרל אירווין נידון לעשר שנים על שסירב פקודה בעת שפיקד על כוח משימה בבורונדי, והוביל מבצע ללכידת שר מלחמה מקומי. הכוח נקלע למארב ושמונה חיילים נהרגו. בהגיעו לבית הכלא כל רצונו הוא לרצות את תקופת מאסרו ולשוב לביתו. אולם לאחר שהתברר לו כי מפקד הכלא הקולונל וינטר (גנדולפיני) הוא סאדיסט אכזר, שהתנכל והתעלל באסירים, החליט אירווין להשיב מלחמה ולהדיח את וינטר מתפקידו, ולשם כך להוביל מרד של האסירים כדי להשתלט על בית הכלא.
שחקנים

רוברט רדפורד - גנרל יוג'ין אירווין
ג'יימס גנדולפיני - קולונל וינטר
מארק ראפלו - סם ייטס
דלרוי לינדו - גנרל ג'ים ווילר
סטיבן ברטון - קפטן פרז
פול קלדרון - סמל בכיר דלוואו
סמואל באל - דאפי
ג'רמי צ'יילדס - קאטבאש
קליפטון קולינס ג'וניור - אגווירה
בריאן גודמן - ביופרי
מייקל אירבי - אנריקה
רובין רייט - רוזלי אירווין
הערות שוליים

↑  יאיר רוה, בין השמשות, באתר ynet, 11 בנובמבר 2007.
↑  איכות בלי תוספות, באתר הארץ, 5 בספטמבר 2002.
| --- | --- |
בקרת זהויות :  MusicBrainz work: 312431ec-2267-4a48-ba87-b2afb1009170
הקורפוס ה-73 (ורמאכט)

|  פרטים |
| --- | --- |
 מדינה:  גרמניה הנאצית גרמניה הנאצית
 שיוך:  ורמאכט ורמאכט
 סוג:  קורפוס
 אירועים ותאריכים
 תקופת הפעילות:  25 בנובמבר 1944 – 2 במאי 1945 (159 ימים)
 מלחמות:  מלחמת העולם השנייה
 פיקוד
 מפקדים:  אנטון דוסטלר
 
הקורפוס ה-73 (בגרמנית: LXXIII. Armeekorps) היה קורפוס של הוורמאכט שלחם במלחמת העולם השנייה.
היסטוריה

הקורפוס הוקם ב-25 בנובמבר 1944, וכמפקדו מונה אנטון דוסטלר. הקורפוס לחם בקרבות השונים בצפון איטליה, וב-2 במאי 1945 נכנע לכוחות בעלות הברית.
מפקדים

אנטון דוסטלר (25 בנובמבר 1944 - 2 במאי 1945)
המנון איראן

| --- | --- |

 מדינה:  איראן איראן
 שפה:  פרסית
 מילים:  מספר מחברים
 לחן:  חסן ריאחי
 תאריך מעמד רשמי:  1990
 ‏האזנהקובץ:Sorud-e Mellí-e Yomhurí-e Eslamí-e Irán (instrumental).oga‏Ⓘ‏
 
סֹרוּדֶ־ה מֶלִּי־יֶ ג'ֹמְהוּרִי־יֶ אֶסְלָאמִי־יֶ אִירָאן (בפרסית: سرود ملی جمهوری اسلامی ایران) הוא ההמנון הלאומי של איראן. הוא הולחן על ידי חסן ריאחי (פר'). ההמנון אומץ בשנת 1990 במקום ההמנון בתקופת ח'ומייני, "שתהיה איראן נצחית".
מילות ההמנון

| פרסית | תעתוק לכתב לטיני | תרגום לעברית |
| --- | --- | --- |
|  سر زد از افق، مهر خاوران   فروغ دیده ی حق باوران  بهمن، فرّ ایمان ماست  پیامت ای امام، استقلال، آزادی نقش جان ماست  شهیدان، پیچیده در گوش زمان فریادتان  پاینده مانی و جاودان  جمهوری اسلامی ایران |  Sař zad az ofor mehřye xåwařån  Fořurye dideyje harybåwařån  Bahman, fařřye imånye måst  Pajåmat ej emåm, esterlål, åzådi naršye cånye måst  Šahidån, pičide dař gušye zamån fařjådyeytån  Påjande måniyjo cåwedån  Comhuřiyje eslåmiyje iřån |  למעלה באופק השמש זרחה ממזרח,  האור בעיני המאמינים באמת.  חודש בהמן הוא הזוהר של אמונתנו.  המסר שלך, הוי אימאם, של עצמאות ושל חופש חקוק בנשמותינו.  הוי קדושים מעונים! תביעותיכם הקולניות מהדהדות באוזני הזמן:  היו דבקים, המשכיים ונצחיים,  הרפובליקה האסלאמית של איראן. |
המנונים קודמים > רווחת השאה

ההמנון הלאומי הראשון של איראן, אשר אומץ בתקופתו של השאה מוזאפר אלדין שאה קאג'אר (המאה ה-19), נקרא "רווחת המלך" (בפרסית: سلامتی شاه). ההמנון היה להמנון הרשמי של איראן עד שנת 1933, עת הוחלף בידי השאה מוחמד רזא שאה פהלווי. השיר הולחן על ידי המלחין הצבאי הצרפתי אלפרד ז'אן-בטיסט למר. המילים החדשות נכתבו על ידי ביג'אן תאראקי בעקבות בקשתו של מנצח התזמורת האיראנית, שפימאן סולטאני, לשכתב את ההמנון.
המנונים קודמים > ההמנון המלכותי של איראן

"ההמנון המלכותי של איראן" (בפרסית: سرود شاهنشاهی ایران) היה ההמנון הלאומי של איראן משנת 1933 עד המהפכה האיסלאמית בשנת 1979, שבה הוחלף שלטון השאה בשלטון אסלאמי. ההמנון מתאר ומפאר את השאה ושושלתו.
המנונים קודמים > הו איראן

"הו איראן" (בפרסית: ای ایران) הוא המנון איראני פופולרי, אשר אף על פי שמעולם לא קיבל מעמד רשמי, שימש כהמנון בפועל בתקופת המעבר שבין נפילת השאה לאימוץ ההמנון "שתהיה איראן נצחית". מילות השיר חוברו בידי חוסייני גול-אֶ-גולאב בשנת 1946 והשיר הולחן בידי רוחאללה ח'אלגי.
מכיוון שבשיר אין נטיות פוליטיות לעומת ההמנון הרשמי כיום המפאר את המהפכה האסלאמית וההמנון הרשמי בתקופת השאה שפיאר את השאה, רבים באיראן, בין אם הם תומכים בעקרונות האסלאמיים ובין אם לאו, תומכים באימוץ שיר זה כהמנונה הרשמי של איראן.
המנונים קודמים > שתהיה איראן נצחית

"שתהיה איראן נצחית" (בפרסית: پاینده بادا ایران) היה ההמנון של איראן בין השנים 1980 ו-1990. הוא הולחן על ידי אבו אלגאסם הלאת.
ראו גם

דגל איראן
סמל איראן
הדגל המלכותי של איראן בתקופת משפחת המלוכה האיראנית